**Csongrád Város Polgármesterétől**

Száma: Pü/23-3/2023.

Témafelelős: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**2023. június 22 - ei ülésére**

**Tárgy:** *A 2023. évi költségvetés II. negyedéves előirányzat - módosításra vonatkozó előterjesztés kiegészítése*

**Tisztelt Képviselő-testület!**

A 2023. évi költségvetés II. negyedéves előirányzat-módosításra vonatkozó előterjesztés kiküldésére 2023. június 15-én került sor.

Az előterjesztés kiküldését követően egyes feladatok elvégzésére beérkeztek az árajánlatok illetve más feladatok elvégzése is szükségessé vált, melyekre az előirányzat biztosítása sürgető feladat.

Ezek az alábbiak:

1. útburkolati jelek festése (pl. felezővonal, záróvonal, gyalogátkelő hely, stb.) kb. 600 m2 nagyságrendben. Ennek költsége 4652 e Ft.
2. A kátyúzási feladatok felmérését követően az árajánlat elkészült, kb. 800 m2 felületre, mely 12.400 eFt összegű. Mivel nehezen meghatározható a szükséges aszfaltmennyiség a kátyúk nagyságától és mélységétől függően +/- 20% eltérésben is lehetséges, ezért a keretösszeget 15.000e Ft-ra javaslom kiegészíteni.
3. Az óvodákban összesen 11 klíma beszerelésére teszek javaslatot. Kettő vállalkozás részéről bekért árajánlat alapján, ennek költségvonzata 3.251 eFt.
4. A három Holtág (Györgyvíz, Aranysziget, Serházzugi) vízpótlásához a megfelelő vízszint biztosítása érdekében, 1 db vákuum szivattyú beszerzése szükséges, melynek összege 1.400 eFt. A holtágak zsilipes rendszerrel összeköttetésben vannak egymással.

Az önkormányzatnak főleg az Aranysziget holtágon van a tulajdonában vízfelület. A beruházással megelőzhető lenne pl. az alacsony vízállás miatti halpusztulás veszélye, illetve a környék talaj vízszintje is befolyásolható ez által.

A felsorolt feladatok költségvonzata összesen 24.303 eFt-ba kerülne. A költségvetési főösszeg változatlanul hagyása mellett, a 2023. évi önkormányzati költségvetés vagyongazdálkodási feladatán, a beruházási hitelre betervezett 28.496 eFt, továbbá a likvidhitel kamatára betervezett 10.000 eFt együttes összegéből várható megtakarításból javasolom a fedezetet biztosítani a felsorolt feladatok megvalósítására.

2023. május 31-ig kamatkiadásként 3.015e Ft merült fel, mivel a likvidhitel keretből még nem vettünk igénybe összeget és a betervezett 163.000 e Ft fejlesztési hitelt is később, az év második felében tervezzük igénybe venni a magas kamatteher miatt.

Az előterjesztésben foglaltakat a bizottsági üléseken szóban ismertettük, azt a bizottságok megtárgyalták.

2

Kérem a Tisztelt Képviselő-testületet az előterjesztés megvitatására és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta „ *A 2023. évi költségvetés II. negyedéves előirányzat – módosítás kiegészítésére irányuló polgármesteri javaslatot*” és az abban foglaltakat elfogadja.

1. A Képviselő-testület kéri a Gazdálkodási iroda vezetőjét, hogy az előterjesztésben foglaltak szerint az előirányzat módosítást az önkormányzat 2023. évi költségvetési rendeletén vezesse át.

Felelős:Kruppa István, irodavezető

Határidő: 2023. augusztus 31.

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda és általa:
3. érintettek.

Csongrád, 2023. június 21.

Bedő Tamás

polgármester